## Pravilnik o uvjetima ovlašćivanja pravnih osoba za ovjeravanje mjerila brzine vozila u cestovnom prometu

### NN 155/2004 (8.11.2004.), Pravilnik o uvjetima ovlašćivanja pravnih osoba za ovjeravanje mjerila brzine vozila u cestovnom prometu

# DrŽavni zavod za normizaciju i mjeriteljstvo

2719

Na
temelju članka 41. stavak 4. i članka 46. stavak 2. i 3. Zakona o mjeriteljstvu
(»Narodne novine« broj 163/03), ravnatelj Državnog zavoda za normizaciju i
mjeriteljstvo donosi

## PRAVILNIK

### O UVJETIMA OVLAŠĆIVANJA PRAVNIH OSOBA ZA OVJERAVANJE mjerila brzine vozila u cestovnome prometu

I.
OPĆE ODREDBE

Članak
1.

Ovim se
pravilnikom propisuju uvjeti koje moraju ispunjavati pravne osobe za
ovjeravanje mjerila brzine vozila u cestovnom prometu (u daljnjem tekstu: mjerila
brzine).

Članak
2.

Ovlaštena
pravna osoba (u daljnjem tekstu: pravna osoba), u smislu ovoga pravilnika, može
ovjeravati mjerila brzine i voditi evidenciju ovjerenih mjerila brzine.

II.
TEHNIČKI I MJERITELJSKI UVJETI KOJE MORA ISPUNJAVATI PRAVNA OSOBA

Članak
3.

Pravna
osoba mora ispunjavati uvjete propisane zakonom i zahtjeve koji se odnose na:

1.
etalone, ispitnu opremu i pribor za ispitivanje mjerila brzine

2.
prostoriju za ispitivanje mjerila brzine

3.
radnike

4.
propisanu dokumentaciju.

Članak
4.

Pravna osoba mora imati ove etalone:

|  |  |
| --- | --- |
| Generator signala | 1 µHz do 50 MHz |
| if !supportEmptyParas endif | 1 mV do 10 V (četv. i sin) |
| Digitalni frekvencmetar | 1 mHz do 35 GHz |
| Brojilo impulsa | 0 do 100 000 |
| Mjerilo VF snage | 1 µW do 3 W |
| if !supportEmptyParas endif | 100 MHz |
| if !supportEmptyParas endif | do 35 GHz |
| Mjerilo vremena | 1 ns do 100 s |
| Etalonski uređaj za | 50 km/h do 180 km/h |
| ispitivanje laserskih mjerila | (simulirana brzina) |
| brzine | if !supportEmptyParas endif |

Etaloni koji se upotrebljavaju za ovjeravanje mjerila
brzine moraju biti umjereni.

Članak
5.

Najbolja
mjeriteljska sposobnost etalona iz članka 4. ovoga pravilnika za svaku mjerenu
veličinu, i za postupkom ovjeravanja određeno područje, određena procjenom
iznosa doprinosa pojedinih sastavnica mjernih nesigurnosti, mora biti najmanje
3 puta manja od dopuštene pogreške mjerenja te mjerene veličine ovjeravanog mjerila,
a za etalonski uređaj za ispitivanje laserskih mjerila brzine, za brzine veće
od 50 km/h i pri udaljenostima većim od 100 m, najveće odstupanje mjerenja
vremena ne smije biti veće od ± 1,5 %.

Članak 6.

Pravna osoba mora imati ispitnu i mjernu opremu i
pribor prema uputama proizvođača mjerila brzine.

Mjerna oprema iz stavka 1. ovog članka mora biti
ovjerena ili umjerena.

Članak 7.

Pravna osoba treba biti opremljena s elektroničkim
raču­nalom (PC) s mogućnošću povezivanja s bazom podataka Državnog zavoda za
normizaciju i mjeriteljstvo (u daljnjemu tekstu: Zavod).

Članak 8.

Pravna osoba mora imati prostoriju za evidenciju
ovjeravanja i najmanje jednu prostoriju u kojoj se obavlja ispitivanje mjerila
brzine.

Prostorija za ispitivanje mjerila brzine mora:

1. biti čista, suha i dovoljno prostrana za neometano
ispitivanje mjerila brzine

2. biti dovoljno prostrana za smještaj potrebne
opreme

3. biti
zaštićena od izravna sunčeva utjecaja

4. mora
imati namještaj za smještaj mjerila brzine koja se ispituju

5. mora
imati namještaj za smještaj mjerila brzine koja su ovjerena

6.
imati dnevnu i odgovarajuću opću i posebnu električnu rasvjetu

7.
imati mogućnost održavanja temperature radnog okoliša u granicama (23 ± 2) 0C i relativne vlažnosti zraka
u granicama od 40 % do 70 %

8.
imati tako izvedena ulazna vrata da je omogućena kontrola ulaska u tu
prostoriju.

U
prostoriji za ispitivanje mjerila brzine i u njezinoj okolici ne smije biti
izvora potresa i vibracija koji bi mogli utjecati na točnost mjerenja.

Članak 9.

Pravna
osoba mora imati najmanje dva ovlaštena mjeritelja koji obavljaju poslove
ispitivanja i ovjeravanja mjerila brzine.

Najmanje
jedan radnik iz stavka 1. ovoga članka mora imati VSS tehničkog smjera i
najmanje 1 godinu radnog iskustva na poslovima ispitivanja, proizvodnje ili
servisiranja mjerila brzine, a ostali radnici moraju imati najmanje SSS
tehničkog smjera i 2 godine radnog iskustva na poslovima ispitivanja,
proizvodnje ili servisiranja mjerila brzine, ili najmanje KV tehničke struke i
najmanje 4 godine radnog iskustva na poslovima ispitivanja, proiz­vodnje ili
servisiranja mjerila brzine.

Radnici iz stavka 1. ovoga članka moraju poznavati
propise kojima su opisani postupci i metode ispitivanja mjerila brzine te imati
položen stručni ispit.

Ako radnik iz stavka 1. ovoga članka nema položen
stručni ispit iz stavka 3. ovoga članka, ispit mora položiti u roku godine dana
od dana donošenja rješenja o ovlašćivanju.

Članak 10.

Pravna osoba mora imati ovu dokumentaciju:

1. registracijski akt

2. radne knjižice zaposlenih osoba

3. propise iz područja ispitivanja i ovjeravanja
mjerila brzine

4. naputak proizvođača o upotrebi opreme za
ispitivanje

5. naputak o održavanju i praćenju ispravnosti opreme
za ispitivanje

6. validirane postupke ispitivanja i ovjeravanja
mjerila brzine, obrasce zahtjeva za ovjeravanje mjerila brzine, izvješća o
ispitivanju mjerila brzine i dr.

7. preslike rješenja o odobrenju tipa mjerila za
mjerila brzine koji se ovjeravaju kod pravne osobe

8. popis opreme za ispitivanje s tehničkim podacima i
podacima o ovjeravanju i/ili umjeravanju i ovjernicama i/ili potvrdama o
umjeravanju.

Članak 11.

Pravna osoba tijekom svoga rada mora:

1. ovjeravati mjerila brzine koji imaju valjano
rješenje o odobrenju tipa mjerila

2.
ovjeravanja obavljati u skladu s odobrenim postupkom ispitivanja mjerila brzine

3.
obavijestiti Zavod o svakoj promjeni koja bi mogla utjecati na osposobljenost u
ispunjavanju uvjeta propisanih ovim pra­vil­nikom te upotrebljavati samo opremu
za ispitivanje mjerila brzine s valjanom ovjernicom ili potvrdom o umjeravanju

4.
najmanje dva puta godišnje obavješćivati Zavod o obav­ljenim ispitivanjima
odnosno ovjeravanjima mjerila brzine

5.
najmanje jednom godišnje obavješćivati Zavod o obav­ljenim ovjeravanjima
odnosno umjeravanjima svoje mjerne opreme

6.
najmanje jednom godišnje sudjelovati u usporedbenim mjerenjima na zahtjev
Zavoda.

Članak
12.

Pravna
osoba mora čuvati izvješća o ispitivanju na elektro­ničkom mediju ili u
tiskanom obliku najmanje jednu godinu nakon isteka valjanosti ovjere.

III.
PRIJELAZNE I ZAVRŠNE ODREDBE

Članak
13.

Pravnoj
osobi koja ispunjava uvjete propisane ovim pravilnikom izdaje se rješenje o
ovlaštenju koje važi najdulje 3 (tri) godine od dana njegove pravomoćnosti.

Članak 14.

Danom stupanja na snagu ovoga pravilnika prestaje
važiti Pravilnik o uvjetima za ovlaštene mjeriteljske laboratorije za
ovjeravanje mjerila brzine u cestovnome prometu (»Narodne novine« broj 38/01).

Članak 15.

Pravne osobe, koje su do dana stupanja na snagu ovoga
pravilnika obavljale poslove ovlaštenog mjeriteljskog laboratorija za
ovjeravanje mjerila brzine, dužne su ispuniti uvjete propisane ovim pravilnikom
u roku od godine dana od dana stupanja na snagu ovog pravilnika.

Članak 16.

Ovaj pravilnik stupa na snagu osmoga dana od dana
objave u »Narodnim novinama«.

Klasa:
011-02/04-07/29
Urbroj: 558-03/6-04-1
Zagreb, 2. studenoga 2004.

Ravnatelj
Državnog zavoda za normizaciju
i mjeriteljstvo
**dr****.
sc****. Marijan Andrašec, dipl. ing.,** v. r.

Pravilnik, NN 155/2004-2719